בכיתה י' אכן יחל הלימוד במקצועות הראשיים, אותם יבחרו התלמידים סמוך לתום כיתה ט'.  כאמור – מהלך הבחירה יהיה מודע יותר בקרב התלמידים, בעקבות ההיכרות והחוויה הראשונית של תחומי הדעת אותה יספק להם מרחב ההנצה במהלך כיתה ט'. עדיין – המקצועות הראשיים ילמדו בשנה זו ברוח מרחב ההנצה, תוך התמקדות בסיבות ללמידת כל תחום והקשר שלו לעולם המעשי, ביצוע פרויקט יישומי, והיכרות עם מושגי היסוד של התחום.  בחלק ניכר ממקצועות החובה (תנ"ך, אזרחות, ספרות, לשון, היסטוריה) תמשך למידת התמות הרב-תחומית גם במהלך כיתה י' (לאורך סמסטר אחד או שניים).  אנו גם נמשיך לקיים את סדנאות המיומנויות במהלך שנה זו.